Nébih: Nagyon vigyázzunk ezzel a gyermekeknek szánt tortával!
Lakossági bejelentés alapján végzett próbavásárlást a Nemzeti Élelmiszerlánc-biztonsági Hivatal (Nébih) egy házi cukrászsüteményeket is hirdetõ internetes oldalon. Az elsõsorban gyermekeknek szánt tortában a Nébih laboratóriuma határérték feletti, csak külön figyelmeztetéssel felhasználható színezéktartalmat mutatott ki. Jellemzõ volt, hogy a weboldal „házi cukrászai" nem rendelkeztek képesítéssel és engedéllyel. A honlapot üzemeltetõ vállalkozás – a hatósággal egyeztetve – azonnali hatállyal beszüntette a jogsértõ tevékenységet, a többszörös szabályszegés miatt azonban így is jelentõs, csaknem 1 millió forint bírságot kapott.
Engedély nélkül, megfelelõ képesítés, azaz szakismeret, valamint technológiai háttér hiányában készült termékekre hívták fel a Nébih szakembereinek figyelmét egy lakossági bejelentés során. A házi készítésû süteményeket is hirdetõ internetes oldal tevékenységét próbavásárlással ellenõrizte a hatóság. A weboldal üzemeltetõje többek között háziasszonyokkal állapodott meg, akik ellenõrizetlen körülmények között, a szakmai és élelmiszerbiztonsági szabályok ismerete, illetve betartása nélkül készítették a termékeket.A próbavásárlás során rendelt, elõrecsomagolt tortát bár hûtve szállították, de azon semmilyen jelölés sem szerepelt. A készítõje a termékhez nem csatolta a nyomon követhetõséget igazoló számlát, továbbá a vásárló nem kapott tájékoztatást a készítõ nevérõl, az elõállítás helyérõl, hiányzott a fogyaszthatósági idõ, a tárolási feltételek, a pontos összetétel, az adalékanyag-tartalom és az allergén összetevõk megjelölése is.
A Nébih laboratóriuma a tortából több azo-színezéket (azorubint, narancssárgát FCF, tartrazint és neukokcint) is kimutatott, a narancssárga színezék mennyisége ötszörösen túllépte a megengedett határértéket. Ezeknek az élelmiszer-színezékeknek a felhasználása szigorú szabályokhoz, határértékekhez kötött. Használatukról a vásárlókat kötelezõ tájékoztatni, mivel az érzékeny embereknél allergiás reakciót válthatnak ki, és elõírás „a gyermekek tevékenységére és figyelmére káros hatást gyakorolhat" figyelmezetõ mondat feltüntetése is.

A weboldal „házi cukrászai" nem rendelkeztek képesítéssel, a hatóság által elõírt külön engedéllyel, továbbá tevékenységükrõl nem tettek bejelentést az illetékes önkormányzatoknál. A Nébih ismételten felhívja a vásárlók figyelmét az engedély nélkül végzett élelmiszer-elõállítás és forgalmazás élelmiszer-biztonsági kockázataira. Kiváltképp a kisgyermekeknek szánt termékeknél fontos a körültekintés, a tudatos vásárlói magatartás, a termék származásának és jelölésének megismerése, valamint az, hogy ismeretlen élelmiszert ne vásároljunk. Az érintett vállalkozás adatai elérhetõek a jogsértés listán.
bírságolás Nébih webáruház bírság sütemény